2023.2.7.
HU
Az Európai Unió Hivatalos Lapja
C 47/97 2022. július 6., szerda
52. sürgeti a hatóságokat, hogy az európai normákkal összhangban fogadjanak el az igazságszolgáltatási szektorra vonatkozó új reformstratégiát és cselekvési tervet, fogadják el az Ügyészi és Bírói Főtanácsról szóló jogszabály módosítását, valamint a Bosznia-Hercegovina bíróságáról szóló új jogszabályt; 53. felszólítja Bosznia-Hercegovinát valamennyi bírósági határozat végrehajtására, egyúttal emlékeztet arra, hogy a jogállamiság az ország euro-atlanti integrációja felé vezető lépések szerves része; rámutat arra, hogy környezetvédelmi ügyekben különösen alacsony az ítéletek végrehajtási aránya; kéri a jogellenes hatósági fellépésekkel szembeni közigazgatási perekben illetékes bíróságok gyorsabb ügykezelését; 54. emlékeztet arra, hogy a pénzmosás és a terrorizmusfinanszírozás elleni küzdelem terén aktualizálni kell a jogszabályokat, és azokat össze kell hangolni az uniós jogszabályokkal, valamint létre kell hozni egy vagyon-visz­ szaszerzési hivatalt; 55. sürgeti Bosznia-Hercegovinát, hogy erősítse meg, valamint szervezze meg és finanszírozza megfelelően az ösz­ szeférhetetlenségre és a lobbitevékenységekre is kiterjedő korrupcióellenes struktúrákat; emlékeztet arra, hogy a tisztviselők jogellenes meggazdagodásával szembeni vizsgálatokat nem szabad akadályozni; hangsúlyozza, hogy fontos foglalkozni a GRECO ajánlásaival a felderítés és elszámoltathatóság lehetővé tétele érdekében; emlékeztet arra, hogy a visszaéléseket bejelentő személyek védelmére vonatkozó jogszabályokat aktualizálni kell, és azokat össze kell hangolni az uniós jogszabályokkal; 56. megismétli, hogy ki kell vizsgálni a szervezett bűnözéssel fenntartott politikai és közigazgatási kapcsolatokat; szorgalmazza a korrupció felszámolását célzó közigazgatási reformot, a korrupciót nyomon követő mechanizmusok javítását, valamint a nagy horderejű korrupciós ügyek hatékony büntetőeljárás alá vonását; 57. kiemeli a bosznia-hercegovinai bűnüldöző szervek közötti gyenge együttműködésnek, valamint az annak betudható veszélyeket, hogy e szervek nem működnek együtt hatékonyan az Europollal, az Eurojusttal és az Európai Ügyészséggel; üdvözli az Europol és az Eurojust által támogatott, az emberkereskedelmi hálózatok felszámolására irányuló kétoldalú erőfeszítéseket; 58. felszólít ezen együttműködés további megerősítésére a Nyugat-Balkánra vonatkozó, a terrorizmus elleni küzdelemről szóló közös cselekvési terv teljes körű működőképessé tétele céljából is; ösztönöz egy tűzfegyverekkel foglalkozó kapcsolattartási pont létrehozására;
Alapjogok 59. sajnálatát fejezi ki amiatt, hogy továbbra sem védik a tömegtájékoztatás szabadságát és sokszínűségét; ragaszkodik a politikai beavatkozás megszüntetéséhez, valamint az újságírók biztonságának és jóllétének, ezen belül munkavállalói jogaik védelméhez, megfélemlítésük, valamint a közéleti részvételt akadályozó stratégiai perek elleni védelmükhöz szisztematikus és hatékony bűnüldözés révén, amely kiterjed az ellenük irányuló fenyegetést és támadást követő azonnali és hatékony nyomozási intézkedésekre; kéri a hatóságokat, hogy egyedi védelmi szintet rendeljenek az újságírókhoz a büntető törvénykönyvekben; helyteleníti a női újságírókkal szembeni nemi alapú erőszak fokozódását, ideértve a munkahelyi fenyegetéseket és diszkriminációt is; 60. hatékony intézkedéseket szorgalmaz, amelyek biztosítják a közszolgálati műsorszolgáltatók, különösen a BoszniaHercegovina állami közszolgálati műsorszolgáltatója (BHRT) pénzügyi fenntarthatóságát és politikai függetlenségét; sürgeti a hatóságokat, hogy hozzanak intézkedéseket a BHRT finanszírozási problémáit orvosló fenntartható megoldásokra és a bezárásának megelőzésére, továbbá szorgalmazza a média tulajdonviszonyainak átláthatóságáról szóló jogszabály elfogadását; aggodalommal veszi tudomásul a média sokszínűségének hiányát és az új szereplők azzal kapcsolatos nehézségeit, hogy a távközlési piacon való működéshez szükséges engedélyeket és egyéb elemeket beszerezzék; aggodalmát fejezi ki a hagyományos médiacsatornák választékának hiánya, többek között miatt, hogy a tartalom nem áll rendelkezésre minden hivatalos nyelven; 61. elítéli a hatóságok civil társadalommal szembeni fenyegetéseit; elítéli, hogy Bosznia-Hercegovinában folyamatosan korlátozzák a véleménynyilvánítás szabadságát és a gyülekezési szabadságot, és hogy a Boszniai Szerb Köztársaság entitásában egyre jobban korlátozzák ezeket a jogokat; ezzel összefüggésben elítéli Prijedor helyi hatóságainak azon döntését, hogy betiltják a Fehér Szalag Napja alkalmából meghirdetett békés felvonulást, amely az 1992–1995 közötti háború polgári áldozatainak állít emléket; kéri, hogy fogadják el a civil társadalmi szervezetek átlátható finanszírozásának keretét;